PTTARยืนยันขอดูกฎหมายยืดควบIRPC
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ควบรวมกิจการ PTTAR กับ IRPC ยังไม่จบ รอฝ่ายกฎหมายศึกษาเพิ่มเติม
พล.ต.อ.เสรีพิศุทธ์ เตมียาเวส กรรมการ บริษัท ปตท.อะโรเมติกส์และการกลั่น (PTTAR) เปิดเผยว่า วันที่ 25 พ.ค.ที่ผ่านมา คณะกรรมการบริษัท (บอร์ด) ได้พิจารณาแผนการควบรวมกิจการระหว่างบริษัทกับ บริษัท ไออาร์พีซี (IRPC) และเห็นว่าควรจะต้องมีการศึกษาข้อกฎหมายเพิ่มเติม 
ทั้งนี้ บอร์ดมีความเห็นว่าการควบรวมดังกล่าวอาจเข้าข่ายการมีอำนาจเหนือตลาด และผูกขาดทางการค้าได้ จึงยังไม่มีข้อสรุปในการควบรวมกิจการ 
ด้านนายอภัย จันทนจุลกะ กรรมการอิสระ ได้ขอลาออกจากการเป็นกรรมการ PTTAR ตั้งแต่วันที่ 20 พ.ค. 2553 เป็นต้นไป
บริษัทหลักทรัพย์ธนชาตคาดว่า PTTAR จะออกหุ้นใหม่จำนวน 3,348 ล้านหุ้น เพื่อแลกกับหุ้น IRPC ทั้งหมด แล้วจึงเพิกถอนหุ้น IRPC ออกจากตลาด
“หุ้น PTTAR จะอยู่ในมือของผู้ถือหุ้นเพิ่มขึ้นราว 113% มาอยู่ที่ 6,313 ล้านหุ้น ส่วนราคาใช้เกณฑ์ เฉลี่ย 60 วันที่ 28.05 บาท และ ราคาแลกหุ้น IRPC ที่ 4.70 บาทต่อหุ้น อิงสูตร 1 หุ้น PTTAR ต่อ 6หุ้น IRPC”
สำหรับราคาหุ้น PTTAR หลังการควบรวม IRPC จะอยู่ที่ 25.60 บาท และขณะนี้ราคาหุ้นทั้งสองเต็มมูลค่าแล้ว จึงคงแนะนำ “ขาย” 
วันที่ 25 พ.ค.ราคาหุ้น IRPC ปิดที่ 4.24 บาท ลดลง 0.28 บาทหรือ 6.19% ส่วน PTTAR ปิดที่ 25.25 บาท ลดลง 2.25 บาทหรือ 8.18%